અને સત્ય પ્રાપ્ત થાય ત્યારે વ્યક્તિ મસ્તીમાં આવી જાય છે. તે હવે મોંઘવારીથી હેરાન નથી થતી એવું નથી. પણ સત્ય તેને દષ્ટિ આપે છે. સત્ય તેને વર્તમાનમાં ‘જે છે’ તેનાથી જીવવાનું શીખવે છે. ભવિષ્યનું અવશ્ય ચિંતન કરે છે, પણ તેની ચિંતા નથી કરતી. અને ‘હમણાં’ અને ‘અહીં’ (now and here) ને કોઈ સાલ નથી હોતી ! એટલે, જે વ્યક્તિ ‘સમજપૂર્વક’ જીવશે, તેનું આ વર્ષ – કોઈ પણ વર્ષ – સારું જ જશે.’ એની પાકી ખાતરી આપવામાં આવે છે.